CELEX: 32015R2082
Language: hr
Date: 2015-11-18 00:00:00
Title: Provedbena uredba Komisije (EU) 2015/2082 оd 18. studenoga 2015. o neodobrenju tvari Arctium lappa L. (nadzemni dijelovi) kao osnovne tvari u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (Tekst značajan za EGP)

19.11.2015   
            
            
               HR
            
            
               Službeni list Europske unije
            
            
               L 302/85
            
         PROVEDBENA UREDBA KOMISIJE (EU) 2015/2082
   оd 18. studenoga 2015.
   o neodobrenju tvari Arctium lappa L. (nadzemni dijelovi) kao osnovne tvari u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 23. stavak 5. u vezi s njezinim člankom 13. stavkom 2.,
   budući da:
   
               (1)
            
            
               U skladu s člankom 23. stavkom 3. Uredbe (EZ) br. 1107/2009 Komisija je 3. lipnja 2014. primila zahtjev od subjekta Institut Technique de l'Agriculture Biologique (ITAB) za odobrenje tvari Arctium lappa L. kao osnovne tvari. Uz navedeni zahtjev priložene su tražene informacije u skladu s člankom 23. stavkom 3. drugim podstavkom.
            
         
               (2)
            
            
               Komisija je od Europske agencije za sigurnost hrane (dalje u tekstu: „Agencija”) zatražila znanstvenu pomoć. Agencija je 27. studenoga 2014. Komisiji predstavila tehničko izvješće o predmetnoj tvari (2). Komisija je 26. svibnja 2015. Stalnom odboru za bilje, životinje, hranu i hranu za životinje predstavila izvješće o pregledu (3) i nacrt ove Uredbe o neodobrenju tvari Arctium lappa L. (nadzemni dijelovi).
            
         
               (3)
            
            
               Dokumentacija koju je dostavio podnositelj zahtjeva pokazuje da ne ispunjuju svi nadzemni dijelovi tvari Arctium lappa L. kriterije za hranu iz članka 2. Uredbe (EZ) br. 178/2002 Europskog parlamenta i Vijeća (4).
            
         
               (4)
            
            
               U tehničkom izvješću Agencije navedene su posebne bojazni u pogledu izlaganja arktigeninu, klorogenoj kiselini i kofeinskoj kiselini te na temelju toga nije mogla biti donesena procjena rizika za gospodarske subjekte, radnike, druge prisutne osobe, potrošače i neciljane organizme.
            
         
               (5)
            
            
               Komisija je pozvala podnositelja zahtjeva da podnese svoje primjedbe o tehničkom izvješću Agencije i o nacrtu izvješća o pregledu. Podnositelj zahtjeva podnio je primjedbe, koje su detaljno pregledane.
            
         
               (6)
            
            
               Međutim, unatoč argumentima koje je iznio podnositelj zahtjeva, bojazni u pogledu tvari ne mogu se ukloniti.
            
         
               (7)
            
            
               Stoga u Komisijinu izvješću o pregledu nije utvrđeno da su zahtjevi iz članka 23. Uredbe (EZ) br. 1107/2009 ispunjeni. Stoga je primjereno ne odobriti tvar Arctium lappa L. (nadzemni dijelovi) kao osnovnu tvar.
            
         
               (8)
            
            
               Ovom se Uredbom ne dovodi u pitanje ponovno podnošenje zahtjeva za odobrenje tvari Arctium lappa L. (nadzemni dijelovi) kao osnovne tvari u skladu s člankom 23. stavkom 3. Uredbe (EZ) br. 1107/2009.
            
         
               (9)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Neodobrenje tvari kao osnovne tvari
   Tvar Arctium lappa L. (nadzemni dijelovi) ne odobrava se kao osnovna tvar.
   Članak 2.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. studenoga 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 309, 24.11.2009., str. 1.
   
   
      (2)  Rezultati savjetovanja s državama članicama i EFSA-om o zahtjevu za odobrenje tvari Arctium lappa kao osnovne tvari i zaključci koje je donijela EFSA o iznesenim posebnim pitanjima. Povezana objava EFSA 2014:EN-699, str. 31.
   
      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN
   
      (4)  Uredba (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (SL L 31, 1.2.2002., str. 1.).